สวัสดีค่ะ ขอสอบถามค่ะ คือเวลาหาวอ่ะค่ะแล้วมันเจ็บบริเวณกกหูค่ะ อยากทราบว่ามันเกิดจากอะไรคะ เคยเป็นอยู่ซัก3-4วันแล้วก็หายไป ตอนนี้กลับมาเป็นอีกแล้วค่ะ
สวัสดีค่ะ การหาวนั้นเป็นกลไกหนึ่งของร่างกาย ที่ต้องการจะรับเอาออกซิเจนจากอากาศเข้าสู่กระแสเลือด พร้อมกันนั้นก็ช่วยขับคาร์บอนไดออกไซด์ในเลือดออกไป ทั้งนี้ก็เพื่อรักษาความสมดุลของร่างกายแต่การหาวกว้างมากๆ อาจทำให้ปากอ้ากว้างจนมีอาการเจ็บกรามได้ ซึ่งอาการเจ็บกรามหรือกกหูอาจมีสาเหตุต่างๆเช่น-ข้อต่อขากกรรไกรอักเสบ อาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ-ต่อมน้ำลายบริเวณกกหูอักเสบ-เกิดตามหลังอุบัติเหตุเช่นการกระแทกแรงๆบริเวณดังกล่าวอาจพบแพทย์ทั่วไปเพื่อประเมินอาการเบื้องก่อน ถ้ายังมีอาการเรื้อรัง ไม่หายไปแนะนำควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้